Source: http://www.kosice.sk/includes/docuStore_getById.asp?id=4145
Timestamp: 2018-11-17 02:17:34+00:00
Document Index: 12387052

Matched Legal Cases: ['§ 10', '§ 50', '§ 2', '§ 3', '§ 2', '§ 6', '§ 6', '§ 7', '§ 8', '§ 8']

Zmeny a doplnky k VZN 31
k všeobecne záväznému nariadeniu mesta Košice č. 31
O režime plateného parkovania v meste Košice
/systém plateného parkovania/
Uznesenie č. 865
Mestské zastupiteľstvo v Košiciach uznesením č. 865 prijatom na svojom XXVII. zasadnutí dňa 25.6.1998 podľa § 10 ods. 3 písm a) zák SNR č. 401/1990 Zb. o meste Košice a § 50 ods.3 písm. a) Štatútu mesta Košice ustanovuje:
Všeobecne záväzné nariadenie mesta Košice č. 31 o režime plateného parkovania v meste Košice /systém plateného parkovania/ prijaté uznesením Mestského zastupiteľstva v Košiciach č. 268/1996 dňa 1.2.1996 sa mení a dopĺňa nasledovne:
§ 2 ods. 1 písm. b) znie:
"b) Zoznam verejných parkovísk mimo CMZ s parkovaním za poplatok tvorí prílohu č.1 tohto nariadenia.".
Doterajšie prílohy č. 1, 2, 3 sa označujú ako prílohy 2, 3, 4.
Odkaz pod čiarou k poznámke č. 1) znie:
"1) Príloha k vyhláške č. 90/1997 Z.z., ktorou sa vykonávajú niektoré ustanovenia zákona NR SR o premávke na pozemných komunikáciách."
V § 3 sa vypúšťa ods. 4.
Doklady o zaplatení parkovacieho poplatku
Dokladom o zaplatení poplatku za parkovanie v zóne s režimom plateného parkovania podľa § 2 je parkovací lístok vydaný parkovacím automatom, alebo parkovacia karta príslušného druhu vyznačená dátumom a hodinou parkovania. Tieto je vodič vozidla povinný umiestniť za predné sklo vozidla tak, aby vyznačenie parkovania bolo viditeľné."
V celom § 6 sa slová "štátna poznávacia značka" nahrádzajú slovami "evidenčné číslo vozidla".
§ 6 sa dopĺňa o nové odseky 4 a 5, ktoré znejú:
Na vydanie parkovacej karty pre obyvateľov zóny podľa písm. e) má nárok fyzická osoba prihlásená k trvalému pobytu v zóne, ktorá vlastní alebo užíva na základe právneho aktu vozidlo, ktoré nie je využívané na podnikateľskú činnosť. Na vydanie parkovacej karty pre obyvateľa zóny je potrebné sa preukázať občianskym preukazom, osvedčením o evidencii vozidla a preukázaním vlastníckeho alebo užívacieho práva.
Zmenu evidenčného čísla vozidla, poškodenie alebo stratu parkovacej karty je potrebné nahlásiť parkovacej službe Mesteskej polície, ktorá na požiadanie vydá za manipulačný poplatok novú parkovaciu kartu. Parkovacia karta je vlastníctvom Mestskej polície."
§ 7 písm. f) znie:
"f) občania vo veku nad 70 rokov s platným vodičským oprávnením, trvalým pobytom v meste Košice, ktorí sú majitelia motorového vozidla."
V § 8 ods. 2 sa slovo "pracovník" nahrádza slovom "zamestnanec".
§ 8 sa dopĺňa o nový odsek 3, ktorý znie:
"3. V prípadoch podľa predchádzajúceho odseku zamestnanec Mestskej polície, pokiaľ vec nevyrieši v blokovom konaní a vodič sa nenachádza pri vozidle, nechá na čelnom skle vozidla záznam o zistení priestupku s uvedením parkoviska, na ktorom bol priestupok zistený, dátumom parkovania, evidenčným číslom vozidla, označením priestupku a šekom na zaplatenie pokuty.".
Znenie prílohy č. 3 sa mení podľa priloženého textu.
Zmeny a doplnky tohto všeobecne záväzného nariadenia nadobúdajú účinnosť 15-tym dňom od zverejnenia na úradnej tabuli.
Zverejnené dňa: 14.7.1998
Účinné od: 29.7.1998
Nové prílohy k VZN č.31:
1. Zoznam verejných parkovísk mimo CMZ s parkovaním za poplatok
3. Poplatky za parkovanie
Všeobecne záväzné nariadenie č.31